Inés Camilloni

Inés Ángela Camilloni (Argentina, 1962ko martxoaren 2a) zientzialaria, klimatologoa, irakaslea eta ikertzailea da, Buenos Aireseko Unibertsitateko (UBA) irakaslea eta Itsasoaren eta Atmosferaren Ikerketa Zentroko ikertzaile nagusia. Harvardeko Unibertsitateko Eguzki Geoingeniaritzako Ikerketa Programako erresidente jardun du. UNESCOren Ezagutza Zientifiko Zientifikoaren eta Teknologiaren Etikarako Munduko Batzordeko (COMEST) eta Aldaketa Globalaren Ikerketarako Institutu Interamerikarreko (IAI) Aholkularitza Zientifikoko Batzordeko kidea da. UBAko Zientzia Zehatz eta Naturalen Fakultateko idazkari akademikoa izan zen 2015 urtetik 2022 urtera. Ingurumen Zientzietako Maisu-maistratzako zuzendaria izan zen UBAko Zientzia Zehatz eta Naturalen Fakultatean.

Klima-aldaketaren ondorioen dibulgatzaile eta komunikatzaile publikoa da. Dibulgazio-jardueren artean, hitzaldietan eta elkarrizketetan parte hartzailea da.

 Bizitza 
Camilloni  1987urtean  lizentziatu zen Meteorologian Buenos Airesko Unibertsitatean. 1996 urtean Unibertsitate berean doktoretza osatu zuen, atmosferaren zientzietan espezializatu zela.

 Lan ibilbidea 
Camilloniren lanak klima aldaketa jorratu du Argentinan eta eskualde mailan. Eredu klimatikoen ebaluazioan eta agertoki klimatikoen garapenean ere lan egin du.

Camilloni IPCCk 1,5 graduko berotze globalari buruz 2018an egindako txosten bereziaren egileetako bat zan zen. IPCCren laugarren eta bosgarren ebaluazio-txostenetan parte hartu zuen.

Bere ikerketa-lanetako batek Plata-arroan eguzki-erradiazioaren kudeaketaren inpaktu hidrologikoak aztertu zituen.

2020 urtean La Argentina y el cambio climático. De la física a la política izeneko dibulgazio liburua argitaratu zuen Vicente Barrosekin batera. EUDEBA argitaletxearekin.

 Genero ikuspegia zientzian 
Camillonik zientzian genero ikuspegiak jorratzen dituzten hitzaldietan ere parte hartu du, eta emakumeek karrera zientifikoan duten rolari buruzko elkarrizketa ugari eman ditu.

 Argitalpenak (hautaketa) 

 Ines Camilloni, Natalia Montroull, Carla Gulizia and R. Saurral. La Plata Basin Hydroclimate Response to Solar Radiation Modification with Stratospheric Aerosol Injection. Frontiers in Climate 4. Frontiers in Climate 4. DOI=10.3389/fclim.2022.763983. 2022
 Ines Camilloni eta Vicente Barros: Extreme discharge events in the Paraná River and their climate forcing. In: Journal of Hydrology. Band 278, Nr. 1–4, 2003, S. 94–106, doi: 10.1016 / S0022-1694 (03) 00133-1.
 Inés Camilloni eta Mariana Barrucand: Temporal variability of the Buenos Aires, Argentina, urban heat island. In: Theoretical and Applied Climatology. Band 107, Nr. 1–2, 2012, S. 47–58, doi: 10.1007 / s00704-011-0459-z.
 Carla Gulizia eta Inés Camilloni: Comparative analysis of the ability of a set of CMIP3 and CMIP5 global climate models to represent precipitation in South America. Band 35, Nr. 4, 2015, S. 583–595, doi: 10.1002 / joc.4005.

 Erreferentziak 

 Kanpo estekak 

 Las injusticias sociales detrás del cambio climático, extracto de su libro «La Argentina y el cambio climático», publicado por EUDEBA.

Kategoria:Argentinako zientzialariak
Kategoria:Emakume zientzialariak
Kategoria:Emakume meteorologoak
Kategoria:Emakume irakasleak
Kategoria:Emakume ikertzaileak
Kategoria:Buenos Airesko Unibertsitateko ikasleak